
Koosolekute korraldamise hea tava

1. Eesmärk ja üldsätted

1.1. Eesmärk
Koosolekute korraldamise hea tava kirjeldab põhimõtteid, mis toetavad efektiivsete ja kaasavate koosolekute korraldamist paindliku töö tingimustes.  
Kohtume eelkõige väärtuse loomiseks selliselt, et kõik osalejad  töötavad koosoleku eesmärgi nimel maksimaalselt kaasa. 
Peame lugu teineteise ajast, oleme ettevalmistunud ja tulemuslikud. 
Paindliku töö toetamise ja järjepidevuse eesmärgil tagame informatsiooni võrdse kättesaadavuse ühistöökeskkonnas (vt P01)

1.2. Koosoleku planeerimine
Koosolekuks planeerime minimaalselt vajaliku aja mitte harjumuspärase tunnikese.
Standardne koosoleku pikkus on 25 või 50 minutit, lähtu Outlook’i seadistusest.
Koosolekut kalendrisse pannes jätame kahe koosoleku vahele pausi, optimaalselt 10 minutit.
Arvestame kaaskolleegi kalendriga, me ei planeeri koosolekuid teise süvenemisajale või lõunapausile.
Koosoleku algusaega me ei planeeri enne kl 9.00 ja üldjuhul pärast 16.00.
Enne pühi lühendatud tööpäevadel me ei planeeri ühiseid koosolekuid pärast 14.00.
NB! Esmaspäevad hoiame oma valdkonna koosolekuteks ja tiimi töö planeerimiseks.
NB! Reeded hoiame koosolekute vabad, et tagada süvenemise aeg, teha nädala kokkuvõtted ning valmistuda uue nädala töödeks.

1.3. Enne koosolekut
Otsusta, kas koosolek on efektiivseim tööviis antud teema käsitlemiseks. Kiire info jagamiseks tee telefonikõne või saada info Teams’i  kaudu.
Sõnasta koosoleku eesmärk ja oodatav tulemus ning koosta päevakord.
Edasta materjalid osalejatele hiljemalt koosolekule eelneval päeval, et nad saaksid end ette valmistada.
Koosoleku kutse edasta vaid osalejatele, kellel on koosolekuga seoses kindel roll ja vastutus.
NB! Sulle saadetud kutse edasi saatmine kolleegi(de)le tuleb enne kooskõlastada koosoleku korraldajaga.

1.4. Koosoleku ajal
Hoia kinni päevakavast ja ajalisest raamist, lepi kokku, kes jälgib kella ja kes teeb märkmeid.
Virtuaalkoosoleku salvestamiseks ja transkribeerimiseks veendu kas kõik osalised on sellega nõustunud.
Lepi kokku küsimuste esitamiseviis ja see, kes seda haldab (käe tõstmise funktsioon ja chatis küsimine).
Lepi vajadusel kokku jätkukohtumine (follow up).

1.5. Peale koosolekut
Koosta kokkuvõte/ protokoll/ memo (vt P01 p 2.3), kui koosolekul võetakse vastu otsuseid või kui koosoleku sisu on tähtis teada ka koosolekul mitteosalejatele.
Jaga kokkuvõtet osalejatega viisil, mis on koosolekul osalejatele ligipääsetav. Eelista ühistöökeskkonna kaudu jagamise võimalusi (vt P01).

2. Seotud dokumendid ja lisad 
Hübriidtöö põhimõtted (P18_J02)
SoM töökorralduse reeglid (P18_J01)
Teabehalduse juhend (P01)

3. Dokumendi muutmise ülevaade
Allolev tabel täidetakse alates versioonist 2.
	Versioon
	Muudatuse sisu

